
Почитта към великото дело на братята Кирил и Методий у наси в славян- 
ството въобще е твърде отколешна. Трудно е да се установят точно формите, 
начините, както и елементите на зараждането и развитието на празника у от- 
делните славянски народи. Но факт е,че славянските просветители твърде рано— 
още през втората половина на ІХ в., са били поставени между най-заслужи- 
лите творци на човешката култура.! 

Единственият по рода си възрожденски обществено-политически празник — 
празникът на Кирил и Методий, се освободил от чисто църковния празничен 
канон и се превърнал в общоучилищен, а не след дълго и в общонароден; 
затова предизвиква оправдан интерес сред българските и чуждите учени. 

Първото в страната ни чествуване на Деня на славянските просветители 
и първоучители Кирил и Методий се е провело в Пловдив на 11. У. 185] Е” 
Впоследствие и особено след Кримската война чествуването на този празник 
от българския народ добива масов характер. 

Празникът на Кирил и Методий в Средните Родопи е предизвиквал свое- 
образен интерес и сред краеведите от Смолянско. На първо място трябва да 
отбележим публикациите на Христо Попконстантинов? и Стою Шишков“ 

в които празникът в Смолянско е разглеждан в тясна взаимовръзка с тогаваш- 
ните обществено-политически събития в този край. За тях празникът на Кирил 
и Методий има определено национално-политическо звучене и значение. Д-р 
Георги Ташев съобщава за интересното чествуване в Петково през 1874 и 


Обр. 1. Страница-факсимиле от словото на Хр. Попконстантинов, 
произнесено на празника на Кирил и Методи през 1874 г. в с. 
Петково 

1876 г. с личното участие на тогавашния млад учител Хр. Попконстантинов.? 
Чило Шишманов и музейният работник Спиро Герджиков? поместиха в пе- 
риодичния печат редица сведения за първите чествувания в Смолянско. В по- 
ново време бяха публикувани проучванията на автора на настоящата статия.!? 
Първото чествуване в Устово (дн. квартал на Смолян) е отбелязано и в изслед- 
ването на Зина Маркова." Мисли за чествуванията на празника в Левочево, 
Соколовци, Златоград, Смолян и др. изразиха Стефан Барбов”, родопският 
писател Янтай Каваров”, Васил Манолов“ и Петър Маринов“. 

Целта на дози аве публикация е скромна: да анализира известните 
и отпечатаните досега сведения за първите чествувания на Кирил и Методий 
в Смолянско през Възраждането, да угочни изказаните становища по честву- 
ването на славянските първоучители и накрая — да разкрие и посочи нови 
архивни данни относно празнуването му в Средните Родопи през Възраждането. 

Първите чествувания на Деня на създателите на славянската писменост 
в Смолянско датират от преди около 115 години: „... първото чествуване на 
Кирил и Методий в Родопите е станало през 1865 г. в с. Момчиловци“, на 
което „„.. слово за значението на големия празник е произнесъл местният 
учител“. След тържеството присъствуващите решили да се изгради храм в 
чест на славянските просветители. Скоро бил построен параклисът „Кирил и 
Методий“. Неговото подземие служело за склад на оръжие. Там често се укри- 
вали и революционери. „Гози параклис е запазен и досега и е обявен за памет- 
ник на културата.“!9 С. Герджиков обаче не подкрепя съобщението си с доку- 
ментални извори. По-нататък той съобщава и че „.. в следващата 1866 г. 
празнуват 24 май и в квартал Устово--Смолян“!”, като се позовава на в. „Гур- 
ция“. Но внимателният анализ на цитираната статия във вестника разкрива, 
че първото чествуване на Кирил и Методий не е станало в Горно Дерекьой, т.е. 
вс. Момчиловци. В статията-кореспонденция четем: „Тая е третата (к. а. — 
А. П.) година, откак се празнува тука памятта на просветителите ны св. Кирила 
и Методия.“18 Цитираното изречение налага извода, че първото чествуване на 
Кирил и Методий в Средните Родопи е станало не през 1865, а през 1864 г. 
и не вс. Момчиловци, а в Устово.!? За това първо чествуване старият възрож- 

денски деец-родопчанин от Смолянско Васил Аврамов пише по-късно: „Гова 
отпразнуване беше масло в огъня, хвърлено за цялата кааза. Няколко дни 
напред устовските първенци бяха разпратили покани по всичките села в кааза- 
та, в които се канеше всеки, който е българин, да посети тържеството на тоя 
ден, което щеше да стане в Устово, и за пръв път да почете памятта на ония 
народни святци, които дадоха своя азбука на народа си ис това го избавиха 

· от домогванията на враговете ни. Аз присъствувах на това тържество, 
чието отпразнуванье беше така велико, въодушевлението и радостта толкова 
голяма у всички, щото аз не мога да я изкажа. Гостье имаше голямо множество 
от всичките села. От тогава после тоя празник и до днес се празнува във всички 
села в тая кааза така тържествено, като втори Великден.“ 

Авторът на дописката разкрива интересни моменти от църковния и про- 
светен живот в Устово, уведомява, че „най-главното и най-важното е днес 
освещението на новосъзиданата ни църква Успение Пресвятия Богородици, 
което стана в неделя, на 3-1й сего“. Освещаването трябвало да стане без вла- 
дика, което, „ако и да са представляваше на мнозина чудновато, обаче мал- 
цина бяха онези, които казваха, че освещеные на църквь само с попове е неза- 
конно и несъвършено“. Но и тези хора, продължава дописникът, „никак не 
упорствуваха да не става освященыето според вольъта на по-голямата здраво- 
мислеща част от народа“. 

В навечерието на големия празник на славянските първоучители в усилена 
подготовка е и новооснованото училище: „.. младежите в селото ни от рев- 
ност към ученьето отворихъ в еднъ от училищните стаи читалище, гдето 
веки са събират в сякая недельъ и през други празнични дни да прочитат бъл- 
гарскы вестници и другыи излезны книгы. Те са начнали и са стараіат още да 
основът еднъ българскъ библіотека в училището, в която да са намират сичкы 
издадены до сега на българскый язык, които би могли да са намерът.“ 

След дълги приготовления настъпва очакваният ден. Празникът на славян- 
ските братя „тая година (става дума за 1866 г., 6. а. , А. П.) са празднова от 
сичките класове на народът много по-тържествено, отколкото през миналите 
две години. След изврьшването на Божественнътъ служба народът се въз- 
качи в горньшт етаж на училището да присъствува на водосветът и да чуе 
словото на празникът. В училището там, гдето стоеше образът на Кирил и 
Метод, беше украсено с цветны венцы и колоныи. Като бяха покрыти про- 
зорците с тънкы цървены платове, представляващи ся в училището една ра- 
достна цървеникава светлина от слънцето. През всичкыйт него ден визитыте 
по къщята не престанваха.“! 

Приведените факти показват, че Кирило-методиевият празник е добил 
пълна гражданственост и е оформен вече в своята традиция. В този смисъл 
трябва да се уточни твърдението на родопския книжовник Хр. Попконстан- 

тинов, че „... празникът на славянските просветители Кирила и Методий 
се езапразнувал в Ахъчелеби от 1867 год., когато в центърът на христианските 
села — в градецът Устово бе учител Дим. Д. Македонский, който си е придо- 
бил голяма заслуга при нововъзражданието на непотурчените (непомохаме- 
данчените — 6. а., А. П.) българе в нашата кааза“, В същност за Устово през 
тази и следващите години празникът е ден, добре известен и затвърден. 


20 В. Аврамов. Материали по възраждането на българщината в Ахъчелебий- 
ско. -- Славиеви гори, г. І, 1894, № 5, 6, с. 23. Авторът на спомена неправилно посочва, 
че това чествуване е от 1865 г. 

Вс. Петково Кирил и Методий се чествуват за първи път на 11. У. 1869 г. 
Авторът на „Спомени за страшната пролет в 1876 година“ описва нелекото 
начало на чествуването, когато „... след голями главоболия за устовските 
учители, догде да кандардисат нашите попове да въведат тоз празник, който 
не фигурираше нито в елински, нито в славянските черковни книги, часословиг 
и месецослови“. В същност самите петковци с активната намеса на учител- 
ството въвеждат празника на Кирил и Методий в Петково, а „службата за св.Ки- 
рил и Методия се изпроводи на нашите попове написана с гръцки букви, а 
славянски думи от ръката на Илия п. Киряков Белковский.“ 

Както съобщава Хр. Попконстантинов, „... поповете нещяха да припо- 
знават и тая ръкописна служба“ на И. Белковски, „защото по заръчванията на 
гръцките владици те не трябвало да пропущат в черквата никаква книга, ако 
на първия й лист нямало патриковия герб с надпис „сфрагис патриархики“ 
(патриаршески печат — 6. а., А. П.). Гръцките духовни власти добре знаели 
какво значи въвеждането на празник за Кирил и Методий. Но под напора на 
обществените Сили след развихрилите се борби срещу гъркоманството в Ахъ- 
челебийско и след като „... през зимата на 1868 година видяха, че еснафите 
от селото ни бяха разпалени с писма да не ги изпъдят селяните ни, ако не приемат 
и въведат празника на Кирил и Методия“, празникът на народните просвети- 
тели бил въведен от духовните служители в Петково. Сред петковци и сред 
населението в Ахъчелебийско този празник бил известен като новия праз- 
ник, а на много места като българцкия празник. 

От 1870 г. Кирил и Методий тържествено се чествуват в почти всички 
селища на Ахъчелебийско (Смолянско), обаче „... горкоманете българе го 
непразднуваха“?, 

Христо Йонков отпечатва проучване за чествувания на Кирил и Методий 
през Възраждането у нас.2* Но авторът е смесил двете географски понятия — 

Егридере (дн. гр. Ардино в Родопите) с Егридере паланка (гр. Крива Паланка — 
сега в СФРЮ). Ползувайки дописките на вестниците „Турция“ (бр. 21, 11. УП. 
1870 и бр. 18, 19. УП. 1871) и „Право“ (бр. 14, 31. У. 1871), той отнася честву- 
ването от 1870 и 1871 г. за дн. гр. Ардино в Родопите.?° А в същност фактите 
се отнасят не за Ардино, а за сегашната Крива Паланка, наричана някога 
Егридере паланка. 

Позовавайки се на Хр. Попконстантинов, Сп. Герджиков сочи, че празни- 
кът на Кирил и Методий в Райково също започнал да се чествува от 1870 г." 

Във фонда на Долнорайковското училище е запазен документ под наслов: 
„Кратък преглед на учебното дело в Ахъчелебийско в отговор на екзархийско- 
то окръжно № 933 от 17 ноември 1901 година“. Между другото в него се съоб- 
щава: „В Д(олно) Райково за първи път отпразнували св. Кирил и Методий 
през 1873 година. “8 За щастие в Цетралния държавен исторически архив 
в София в архивния фонд на Атанас и Михалаки Гюмюшгердан се откри и 
едно писмо на гръцки език от пълномощника на Гюмюшгердан в Райково 


23 Хр. Попконстантинов. Спомени..., с. 116—117. 
2 УХ. Йонков. Цит. съч., с. 411—428, 
25 Пак там. 

и аз („Първи чествувания на Кирил и Методий. .., с. 63—77). Във връзка с това още на времето 
ми обърнаха внимание Анастас Примовски и Марин Стоянов — родом от с. Петково, Смо- 
лянски окръг, сега живущ в София. 

27 С. Герджиков. Любим празник, с. 4; Първото чествуване, , , 

28 ОДА —- Смолян, ф. МК, оп, 1, а. е. 15, л, 48—49, 


и Устово Йоаков х. Д. Ахлалис с дата 16. У, 1871 г. След като съобщава за по- 
купко-продажбата на аби, за доставката на вълна, за търговските сделки и 
т. н., Ахлалис пише на Г юмюшгердан: „.. Прося Ви извинение, загдето ще 
Ви пиша за някои глупости по гръцко-българските въпроси. Тази седмица 
имахме празника на Кирил и Методий, който едни го празнуваха, а други — 
не. Партията на Радю (гъркоманите — б. а., А. П.) не празнува, а тези на Бо- 
ботанци го празнуваха с голямя почит. От друга страна слушаме, че българ- 
ският въпрос е свършен и че везирът е казал на българите да припознаят все- 
ленския патриарх и че си взел обратно фермана, който им бил дал. Не знаем 
дали е истина, поради което Ви моля, както и господин Радю,2? който Ви се 
покланя, да наредите да ни се изпраща понякога по някой вестник, за да че- 
тем и узнаваме за подобни неща и да осведомяваме тукашните българи.“ 

Ще анализираме изречението, в което се съобщава за чествуването на Кирил 
и Методий: Ахлалис, явен привърженик на гръкоманите, е принуден да признае, 
че „... Боботанци го отпразнуваха (празника — 6. а., А. П.) с голяма по- 
чит“. Това говори явно за утвърдена традиция в чествуването. Засега обаче 
с други писмени документи за чествувания в Райково преди 1871 г. не раз- 
полагаме. 

Цитираният документ ни въвежда в напрегнатата обстановка около праз- 
ника на Кирил и Методий, разкрива силното противодействие на гръкоманите 
и фанариотите в Долно Райково, където най-ярко се открояват двете крила — 
българското и гръкоманското. Празникът на Кирил и Методий е политически 
щит и оръжие против гръкоманството и патриаршеските власти. 

Ч. Шишманов разкрива интересни данни за първото чествуване на Кирил 
и Методий в с. Славейно през 1870 г. Възторгът на народа от победата в бор- 
бата за запазване на българския език и дух намерил ярък израз и в Славейно. 
Учителят Христо Димитров (от с. Дунаево, Смолянско) заедно с младежите 
Манол Т. Пеев, Манол Добровски и др. организирали народно тържество в 
училището. В словото било заклеймено гръкоманството, „... което продъл- 
жавало все още да вирее в селата Долно Райково и Петково, въпреки благо- 
приятния изход на църковния въпрос. Оттогава за Славейно денят на Кирил и 
Методий е един от най-светлите празници.“1 Той се превръща в общонароден 
и училищен празник, използуван като трибуна за утвърждаване на българския 
дух и българската същност. 

В този аспект чествуванията продължили и през следващите години. Осо- 
бено забележителна е 1873 г., когато на празника на Кирил и Метолий в Ахъ- 
челебийско се отдава голяма почит и тържественост. 

Ето какво разказва един съвременник за чествуването на Кирил и Мето- 
дий през 1873 г. в Райково: „Дойде 11-й май, денят на първите български про- 

светители св. Кирил и Методий, и българинът в славянските Родопи... по- 
чете памягта на тия две слънца славянски, на които византийските старци 
искаха да подсебят светлината. Българинът и в Ахъчелеби трябваше да покаже, 
че той твърде познава своя езики народност. Нашите българи в Райково са 
бяха разпоредили още от два дни напред, за да отпразнуват колкото ся може 
по-бляскаво тоя чисто народен празник.“ На самия празник — пише авторът -- 


29 Радю чорбаджи — Ради Г еоргиев (неизв. — 1881), е родом от с. Писаница, Смолян- 
ско. Впоследствие живее в Райково. Водач и проводник на гръкоманската църковна политика 
в Ахъчелебийско. 

30 ЦДИА, Ф. 161, оп. 3, а. е. 1130, л. б, 

1 Ч, Шишманов. Крепост... 


150 


„училището беше накичено отвън и вътре с цветя, а сутринта народът беше 
препълнил храма. . . . След отпуст всичкий народ начело със свещенникът ни, 
учителят с учениците ся отправиха в училището, гдето стана водосветът и учи- 
телят ни Стою Атанасов изрече първото българско слово за живота и делата 
на славните учители. Тържеството цял ден из селото ни беше неописуемо.“” 

Тържествено бил чествуван празникът през 1874 г. вс. Петково. Пламенна 
реч за възхвала на святато Кирилометодиево дело произнесъл бъдещият кни- 
жовник, просветител и писател, тогава учител в родното си село, Хр. Поп- 
константинов. 23 Словото му за Кирил и Методий е написано на кирилица и 
се състои от три основни съставки: предварителна бележка, същинска част 
и послеслов. 

Предварителната бележка в хода на литургията на 11 май пояснява, че: 
„След возгласа казва ся настоящето слово на българските просветители Ки- 
рил и Методия, съчинено по село Пятковското наречие за уразумение на про- 
стите хора, от учителя Хр. п. Константинов.“ 

В самото слово най-напред се дават биографични данни за двамата сла- 
вянски просветители: „Тоя днешний празник, дету празнуваме, е голем и най- 
весел за Българский народ. Днешните светци са били от Селеник (Солун) 
и са са рудили в 800 г. сл. Р. Хр. Баща им бил покръстен отколе и го са зу- 
вали Лев, родом Болгарин. Тие синувете му имали дарба от малки ся отлича- 
вали; в училището добре учили с кротост. Те наскоро казаха голямо слушане 
и бърже научиха врить науките, колкото ся учеха в Селеник. По-малкие син 
Костадин не му са наполни сардцето с това, той ищеше още да са учи, 
затова утиде на Станбол, дето имал роднина, който го повикал, защото умрял 
татко му, та утишел и се вмъкнал в царский двор, та ся учил ведндж с цар 
Михаила Грацки, кога бил още малак. Учител бил Фотие, та са учил Костадин 
дин до когато изучил врить ученето, колкото имало тогава на света и наре- 
коха го Философ. Тогава от млогу места го поискаха един за учител, други за 
епископ, трети за книжер, ала той не рачеше, защото щеше да ся прочюе, 
пък той ни ищеше да са прочюе, той ищеше да работи само за своя народ, 
затова той побегна скришно от Станбол, та утиде в адна пустиня, та го наре- 
коха Кирил; сетне се ворна пак нах Стамбол. По-големиет брат Михаил влезе 
в един хаскер и малко по малко стана до паша на Струмишкото войводство, 
населено от Българе, които управя 10 години. Тук брат му Кирил често го спо- 
хождаше, зеха от близу да познават Бъл(гарския) народ и като гледаха как му 
са пропуведва евангелието на изкривен язик от гръцките попове, намислиха 
да оправет тее бъркотии, затова измислиха славенското писмо и взеха да пре- 
веждат книгите на Болгарския язик, затова и Михаил остави царската работа 
и отиде в пл(анината) Олимп и се покалугери, та го нарекоха Методий...“ 

Изтъквайки значението на делото на двамата братя за българския народ, 

Хр. п. Константинов пише по-нататък: „.. Блаженни и преблаженни сме, 
зачтото ся родиха двамата братя да на просветет. Господ знае, какви щехме 
да сме сега, да ни беха днешните светци, които ни просветиха. Щехме да сме 
без писмо. . 24, защото те измислиха Бъл(гарското) писмо, с което днес лесно 


з2 С. Родопски. Портрет..., с. 71. 
з Г. Ташев. Село Петково..., с. 206. С. Герджиков неправилно посочва, че 


Хр. Попконстантинов е произнесъл словото си на 11, У, 1873 г, (Читалище, № 5, 1963, с. 4); 
в същност това е станало на 11. У. 1874 г, 
34 Текстът е изпуснат от нас, 


ся учат децата ни, затова ние трябва добре да празнуваме техние празник за 
много години молитвами святих амин.“35 

По данни на Г. Ташев това слово доскоро е било пришито към една от 
черковните книги в Петково. Почти девет десетилетия жителите на с. Петково 
пазили като скъпа реликва ръкописа на пламенното слово, което произнесъл 
на Кирилометодиевия празник през 1874 г. младият учител Хр. Попконстан- 
тинов. Оригиналът на словото със знанието на местния свещеник Костадин 
Караманолев бил взет от църквата и предаден в Окръжния исторически музей 
в Смолян. За съжаление обаче засега в музея словото не се намери.?% По въпро- 
са за издирването на този ценен документ преди няколко години отношение 
взе и сп. „Родопи“. 

С избухването на Старозагорското въстание през 1875 г. гръкоманите от- 
ново се стремят да противодействуват на провеждането на празника, или — 
както казва един съвременник — „. .. да ни представляват пред царското пра- 
вителство за „комити“, но и с тая си цел не можяха да сполучат в коварства- 
та си“. Така например в „установената тарифа за редът на черковните служби“, 
от 1875 г. насам в Долно Райково за 11 май — празникът на Кирил и Методий, 
е отбелязано, че „„.. останва вън от редът, като ще си служи българский 
свещенник тоя ден“38. 

По наше мнение за първи път Кирил и Методий в с. Горно Дерекьой 
(дн. Момчиловци) започват да се чествуват след 1866—1867 г., а не през 1865 г., 
както счита Сп. Герджиков.3? Г ерджиков съобщава, че този празник в Мом- 
чиловци започва да се чествува в последната година от учителствуването 
на Сава Димитров. Но С. Димитров става учител в Г орно Дерекьой едва през 
1867 г.40 

Той сочи, че веднага след чествуването на Кирил и Методий в Момчилов- 
ци населението започва да строи параклиса „Св. Кирил и Методий“. Но строе- 
жът му започва не през 1865 г., а много по-късно. Този параклис в м. Хара- 
митското първоначално бил замислен като голяма църква, символичен израз 
на българския дух. Неслучайно на него е поставена плоча, запазена до днес 
с надпис: „Народен и български св. Кирил и Методий“. Според някои на- 
ходки под параклиса имало подземие, което служело за склад на оръжие. 
Узнала за това, местната турска власт, подтиквана от гръкоманите, спира 
строителството на параклиса под предлог, че той е предназначен за комитлък. 
Едва след Освобождението, през 1884 г., по инициатива на учителството и по- 
събуденото население строителството било подновено. За тази дързост тур- 
ските власти хвърлили в Г юмюрджинския затвор учителя Георги Солаков, 
Никола Бакларов, Атанас Златарев и Тодор Бакларов. Самият параклис е 
завършен едва през 1888 г.#1 | 

На български език в църквата на Горно Дерекьой започва да се служи от 
1867 г., което се доказва от приписка, намерена в „Славянския Апостол“ — 


9 Г. Попанастасой Четиридесет години учител, общественик и народен 
деец. С., 1943, с. 37- 39. 

36 Г. Ташев. Село Петково. .., с. 206—207. 

37 р Христов. Наука... или търговия. — Родопи, № 7--8, 1967, с. 34.; Към един 
стар разговор. — Родопи. № 5, 1969, с. 19. 

38 С. Родопски. Портрет..., с. 87, 89. 

3 С. Герджиков. Любим празник, с. 4. 

40 К, Канев. Миналото на село Момчиловци, Смолянско. Принос към историята 
на Средните Родопи. Се 1975` є. 172. 
Ре По сведения на Константин Канев от с, Момчиловци, Смолянско, записани на 22, 

притежание на църквата в с. Момчиловци. А чествуванията на Кирил и Методий 
никога не предхождат въвеждането на българския език. 

Страшната пролет в Ахъчелебийско през героичната 1876 г. дава отра- 
жение и върху големия празник — „.. на всичко българско се гледаше като на 
москофско, като на комитско, като на противоцарско. . .“, „Затова и празни- 
кът на Кирил и Методия през тези напрегнати мигове биде замълчан в Петко- 
во. Нито клепалата се клепаха, нито черквата се отвори. Така се премина тоя 
народен празник.“ Такива дни на изпитания преживяват не само петковци, 
а всички селища -- и малки, и големи в Ахъчелебийско. 

Осмислянето на Кирилометодиевия празник след Освобождението пред- 
ставлява нов етап в неговото развитие. „11-й май, денът на св. Кирила и Мето- 
дия ний отпразнувахме тържествено“ -- пише един съвременник от Райково 
за чествуването през 1878 г. За съжаление след 1878 г. буреносните облаци 
забулват жадуваната свобода на родопското население. Среднородопският 
край остава още цели 34 години под османска власт. 

Много важни страни и моменти от духовния свят на родопчаните се раз- 
криват с чествуванията на празника и след Освобождението. Голям интерес 
например представлява празникът на Кирил и Методий през 1881 г. в Рай- 
ково,“ първото чествуване през 1883 г. в Левочево,“ >? чествуването през 1888 г. 
в Соколовци, първото празнуване на Кирил и Методий в Пашмакли (дн. 
кв. в Смолян) през 1897 г.,? в Златоград в целия Ахъчелебийски — Смо- 
лянски край. Обаче посоченият период остава извън поставената тема. 

Този народен празник имал силно политическо въздействие. Чрез него 
родопчани утвърждавали своята българска същност и духовен стабилитет. 
Починалият през 1958 г. на 102-годишна възраст Райчо Лазаров от квартал 
Райково пише: ,,... Винаги споменът за чествуването на Кирил и Методий 
е събуждал у мен най-радостни чувства на умиление и вълнение. ... Винаги 
този ден повдигаше високо нашия дух и разгаряше в душите огън за освобож- 
дението на българския народ от турско робство. На този празник още повече 
се засилваше любовта ни кьм братския руски народ и растеше вярата ни, че 
освобождението ни ще дойде от „Дядо Иван“. 


42 Хр. Попконстантинов. Спомени..., с. 117. 

133 А, Печилков. Първи чествувания..., с. 76. 

# с. Родопски. Портрет..., с. 196. 

35 Ст. Барбов. Как бе отпразнуван... 

46 Я. Кавалов. Преди 70 години... 

1? П. Маринов. Смолян. Минало и настояще. , с. 37; В. Гигов, А. Печилков 
В. Искилиева. Смолян..., с. 31. І 

48 В. Манолов. Златни страници. 

49 А, Печилков, Първи чествувания,,., с, 76—77, 

